open-index/open-wikipedia-markdown huggingface dataset:
Donovan (täsmennyssivu)

**Donovan**-nimisiä henkilöitä ovat:

## Donovan sukunimenä

* Anne Donovan (1961–2018), yhdysvaltalainen koripalloilija ja valmentaja
* Art Donovan (1925–2013), yhdysvaltalainen amerikkalaisen jalkapallon pelaaja
* Billy Donovan (s. 1965), yhdysvaltalainen koripallovalmentaja
* Chad Donovan (s. 1972), yhdysvaltalainen pornonäyttelijä
* Edward Donovan (1768–1837), irlantilainen kirjailija, taiteilija, matkailija ja amatöörieläintieteilijä 
* Elisa Donovan (s. 1971), yhdysvaltalainen näyttelijä
* Jack Donovan (s. 1974), yhdysvaltalainen kirjailija
* Jason Donovan (s. 1968), australialainen näyttelijä ja poplaulaja
* Jeffrey Donovan (s. 1968), yhdysvaltalainen näyttelijä
* John Anthony Donovan (1911–1991), yhdysvaltalainen katolinen piispa
* Kevin Donovan eli Afrika Bambaataa (s. 1960), yhdysvaltalainen DJ ja yhteisöjohtaja
* Landon Donovan (s. 1982), yhdysvaltalainen jalkapalloilija
* Matt Donovan (s. 1990), yhdysvaltalainen jääkiekkoilija
* Michael Donovan (s. 1954), kanadalainen ääninäyttelijä
* Richard Donovan (s. 1966), irlantilainen maraton- ja ultrajuoksija
* Shaun Donovan (s. 1966), yhdysvaltalainen poliitikko ja ministeri
* Tate Donovan (s. 1963), yhdysvaltalainen näyttelijä ja ohjaaja
* Terence Donovan (1936&ndash;1996), brittiläinen valokuvaaja
* Trevor Donovan (s. 1978), yhdysvaltalainen näyttelijä
* William J. Donovan (*”Wild Bill” Donovan*, 1883&ndash;1959), yhdysvaltalainen kenraali ja tiedustelupalvelun johtaja

## Donovan etunimenä

* Donovan Bailey (s. 1967), kanadalainen pikajuoksija 
* Donovan Philips Leitch, yleensä lyhyesti *Donovan* (s. 1946), skotlantilainen muusikko
* Donovan McNabb (s. 1976), yhdysvaltalainen amerikkalaisen jalkapallon pelaaja 
* Donovan Ruddock, ”Razor Ruddock” (s. 1963), kanadalainen nyrkkeilijä
* Donovan Scott (s. 1946), yhdysvaltalainen näyttelijä

## Kuvitteellisia henkilöitä

* Matt Donovan, televisiosarjassa *[[Vampyyripäiväkirjat]]*.
* Ray Donovan, samannimisen televisiosarjan päähenkilö
Garryaceae

**Garryaceae** on muutamalajinen koppisiemenisiin kuuluva kasviheimo, jossa on vain kaksi sukua. Niistä toinen on koristekasvikäytössä oleva kiiltopensaat (*Aucuba*) ja toinen *[[Garrya]]*.

## Tuntomerkit
Garryaceae-heimon kasvit ovat ainavihantia pensaita tai puita. Niiden lehtiasento on vastakkainen, ja kukin lehtipari on vaihtelevissa määrin kasvanut yhteen kannoistaan; lehdet ovat korvakkeettomia. Kukinto sijaitsee oksan päässä ja siinä on neljälukuiset ja yksineuvoiset kukat. Vain toinen kehäkiehkura on hyvin kehittynyt. Hedekukissa on emiön jäänne, emikukissa sen sijaan ei ole joutoheteitä. Sikiäin on kehänalainen ja yhdislehtinen, kussakin emilehdessä on yksi siemenaihe. Hedelmä on marja. Siemenet ovat paksukuorisia, ja niissä on hemiselluloosainen endospermi ja lyhyt alkio.

## Levinneisyys
Heimon lajeilla on kaksi erillistä levinneisyysaluetta. Toinen on Pohjois-Amerikan länsiosissa, Keski-Amerikassa ja Isoilla Antilleilla, toinen Itä-Aasiassa ja Himalajalla.

## Luokittelu
Heimossa on kaksi sukua: amerikkalainen *[[Garrya]]* ja aasialainen kiiltopensaat (*Aucuba*). Edellisessä on 13 lajia, jälkimmäisessä neljä.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Freaks

**Freaks** voi tarkoittaa ainakin seuraavia:

* *[[Freaks – kummajaiset]]*, Tod Browningin ohjaama elokuva vuodelta 1932
* *[[Freaks (Pulpin albumi)|Freaks]]*, Pulp-yhtyeen albumi vuodelta 1987
* ”Freaks”, Marillion-yhtyeen kappale vuodelta 1985, singlejulkaisu 1988
* ”Freaks”, Live-yhtyeen singlekappale vuoden 1997 albumilta *Secret Samadhi*.
Siili Solutions

**Siili Solutions Oyj** on suomalainen ohjelmistoyritys, joka on perustettu vuonna 2005. Siili Solutionsilla on toimipisteitä Suomen lisäksi Yhdysvalloissa, Saksassa, Puolassa, Unkarissa, Itävallassa, Hollannissa ja Isossa-Britanniassa. Yhtiön osake noteerataan Helsingin pörssin päälistalla.

## Historia
Siili Solutions toimi vuosina 2005–2009 pääasiassa IT-alan resurssien välittäjänä, ja alkoi kehittää omaa palvelutarjoomaa vasta vuonna 2010 Seppo Kuulan aloittaessa toimitusjohtajana. Tämän jälkeen yhtiön koko yli kolminkertaistui viidessä vuodessa: vuoden 2010 liikevaihto oli noin kahdeksan miljoonaa euroa ja vuoden 2014 liikevaihto oli jo lähes 30 miljoonaa euroa.

Nopeaa kasvua selittää osaksi useat yritysostot: Siili Solutions osti Solagemin vuonna 2007, Complitin 2009, DevTrainin 2010, Fusionin 2012,, Comvisen 2013,  sekä CodeBakersin ja Avaus Consultingin vuonna 2014. Muutaman vuoden tauon jälkeen Siili Solutions jatkoi yritysostoja vuonna 2017 hankkimalla Omenian, Stormbitin ja Comian.

Siili Solutions listautui vuonna 2012 Helsingin pörssin First North -listalle, missä sen osakkeiden noteeraus alkoi 15. lokakuuta. Yhtiö ilmoitti helmikuussa 2015 käynnistävänsä selvitystyön mahdollisuudesta siirtyä First Northista pörssin päälistalle, jonne se siirtyi lopulta 20. huhtikuuta 2016.

Yhtiön alkuperäisiin perustajiin kuuluva Timo Luhtaniemi toimi yhtiön toimitusjohtajana vuoden 2018 alusta aina vuoden 2019 lokakuun loppuun.  1.11.2019 lähtien uutena toimitusjohtajana aloitti TkL Marko Somerma. Tomi Pienimäki valittiin uudeksi toimitusjohtajaksi 1.2.2022 lähtien.

## Liiketoiminta

Siili Solutionsin ensisijaisia asiakkaita ovat yritykset sekä valtion- ja kunnallishallinto. Asiakkaat toimivat pääosin seuraavilla toimialoilla: finanssi, julkishallinto, tietoliikenne, media, teollisuus ja palvelut. Siili Solutionsin asiakkaita ovat olleet muun muassa OP-ryhmä, Nokia, Suomen maa- ja metsätalousministeriö, Eläketurvakeskus, Elisa, Ruokavirasto, Maanmittauslaitos ja Teosto.

Ite wiki listasi Siili Solutionsin vuonna 2019 Suomen 62. suurimmaksi ICT-yritykseksi.

Vuonna 2014 Siili Solutions aloitti kansainvälisen toiminnan ostamalla elokuussa Avaus Consultingin, joka toimi Helsingin lisäksi Puolan Wrocławissa, sekä perustamalla uuden yhtiön Saksan Berliiniin. Syksyllä 2016 yhtiö ilmoitti laajentavansa toimintaansa Yhdysvaltojen Kalifornian ja New Yorkin osavaltioihin perustuen autoteollisuuden digitalisointihankkeisiin. Helmikuussa 2021 yhtiö ilmoitti hankkineensa 55 prosenttia digitaalisten ratkaisujen toimittamiseen erikoistuneesta unkarilaisesta Supercharge Holding Zrt:stä. 

## Lähteet

## Aiheesta muualla
* Siili Solutions
Suomen euroviisukarsinta 1980

**Suomen euroviisukarsinta 1980** oli kilpailu, jossa valittiin Suomen edustaja vuoden 1980 Eurovision laulukilpailuun. Kilpailu käytiin kutsukilpailuna, jossa 12 suomalaissäveltäjää kutsuttiin kilpailuun, mutta kutsutuista Sami Hurmerinta kieltäytyi, joten kilpailussa kuultiin 11 kappaletta. Kaikki kappaleet kilpailivat 12. tammikuuta pidetyssä semifinaalissa, jossa asiantuntijaraati pisteytti kappaleet skaalalla yhdestä kuuteen ja kuusi parasta valittiin finaaliin. Jännityksen säilyttämiseksi vain jatkoon menijät julkistettiin. Yleisö oli kuitenkin lopputuloksista huomattavan eri mieltä raatien kanssa ja semifinaalin jälkeen Yleisradion ohjelmapäivystys tukkeutui tv-katsojien ollessa pettyneitä tulokseen. Erityisesti oltiin pettyneitä kaikkien iskelmällisten kappaleiden karsiutumiseen.

Finaali lähetettiin Tampereen Ristimäestä 8. maaliskuuta ja samassa lähetyksessä lähetettiin myös Suomen Interviisukarsinnan finaali. Lähetys nähtiin suorana YLE TV1:ssä kello 19.30 alkaen. Uutisten kohdalla oli tauko, ja tuloslähetys nähtiin YLE TV2:ssa kello 21.00. Finaalissa voittajan valitsivat alueraadit ympäri Suomea.

## Euroviisukarsinnan tulos

### Pistetaulukko

### Semifinaalissa karsiutuvat

## Interviisukarsinnan tulos
Kaikki kappaleet esitti Marion Rung. Karsinnan voittokappale "Hyvästi yö" korjasi voiton Intervision laulukilpailussa, Puolan Sopotissa.

### Pistetaulukko

## Alueraatien puheenjohtajat
* Turku: Jussi Nurmi
* Oulu: Jussi Haapavaara
* Helsinki: Heikki Harma
* Tampere: Matti Rosvall
* Lappeenranta: Anna-Liisa Anttila

## Palanneet artistit
Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.

## Lähteet
*http://www.viisukuppila.fi/muistathan-suomen-karsinnat-1980/

### Viitteet

## Aiheesta muualla
*Voittoesitys Ylen Elävässä arkistossa
*Koko karsintasemifinaali, ja -finaali Ylen Elävässä arkistossa
*
Herra Huu (piirrossarja)

**Herra Huu** () on tšekkoslovakialainen vuonna 1990 valmistunut 13-osainen animaatiosarja. Sarja perustuu suomalaisen kirjailijan Hannu Mäkelän luomaan samannimiseen hahmoon. 

Suomessa jaksot 1–7 julkaistiin VHS-kasetilla, jonka julkaisi Forum Film Oy Ab. Suomenkielisinä ääninäyttelijöinä toimivat Heikki Määttänen, Misa Palander ja Jukka Voutilainen.

## Jaksot
Jaksojen tšekinkieliset nimet:
# Pan Huu jde do práce
# Pan Huu chce být veliký
# Pan Huu jde do školy
# Pan Huu a neuvěřitelná kytka
# Pan Huu brání svůj domov
# Pan Huu ve městě
# Pan Huu a superstrašidlo
# Pan Huu a nový domov
# Pan Huu v kuchyni
# Pan Huu nakupuje
# Pan Huu na procházce
# Pan Huu a televize
# Pan Huu se vrací 

## Lähteet
Culperin rinki

**Culperin rinki** (engl. *Culper Ring*) oli vuosina 1778–1783 toiminut vakoiluverkosto, jonka majuri Benjamin Tallmadge organisoi Siirtokuntien armeijan ylipäällikölle George Washingtonille Yhdysvaltain vapaussodan aikana. Ryhmän tarkoitus oli välittää tietoja brittien hallitsemalta alueelta Washingtonin joukoille. Tallmadge kehitti vakoiluverkoston vuoksi Amerikan ensimmäisen salakirjoituksen ja koodijärjestelmän.

Culperin ringin toiminta alkoi syksyllä 1778 ja kohdistui aluksi brittien miehittämään New Yorkin kaupunkiin. Myöhemmin rinki ulotti toimintansa myös vapaussodan eteläisille sotanäyttämöille. Vakoiluverkoston suurin saavutus tapahtui vuonna 1780, kun se paljasti brittien suunnitelman hyökätä Ranskan armeijaa vastaan Rhode Islandilla. Ilman verkoston varoituksia ranskalais-amerikkalainen liittouma olisi saattanut tuhoutua yllätyshyökkäyksen seurauksena.

Vaikka Culperin rinki koostui pääosin miehistä, monet tarinat väittävät, että ryhmään kuului ainakin yksi nainen. Ringin toiminta ei vapaussodan aikana osoittautunut erityisen menestyksekkääksi, eikä Siirtokuntien armeijan voitto perustunut sen saavutuksiin.

## Lähteet

*

### Viitteet
Yelp

**Yelp** on yhdysvaltalainen pörssiyhtiö, jonka kehittämä palvelu kerää tietoja paikallisista yrityksistä ja julkaisee käyttäjien arvioita niistä verkkosivustollaan ja mobiilisovelluksessaan. Yritys perustettiin vuonna 2004. 

Yritys julkaisee verkkoselaimella ja mobiililaitteilla käytettävää palvelua, jolla voi löytää paikallisia palvelualan yrityksiä, kuten ravintoloita, lääkäreitä ja kampaamoita. Suomeen palvelu tuli vuonna 2012. Se muistuttaa suomalaista Eat.fi-palvelua. Yelpiin käyttäjät voivat laittaa esimerkiksi arvosteluja, kuvia ja videoita.

Yelpiin voi myös laittaa maksullisia mainoksia. Mainokset on merkitty sivustolla tekstillä "Yelp-mainokset". Mainostajat eivät voi muuttaa arviointeja. 

Palveluun voi luoda ilmaisen tilin.

## Lähteet

## Aiheesta muualla
* Fonectaenterprise. Blogi. Yelp tuli Suomeen – näin hyödynnät palvelun tarjoamat markkinointimahdollisuudet. Päivitety 17.6.2012. Viitattu 12.1.2015.
* Itviikko 2013. Raakaa peliä ravintoloiden kesken: Yelp putsaa vääriä arvosteluja. Päivitetty 13.7.2013. Viitattu 12.1.2015.
Emmanuel Rivière

**Emmanuel Rivière** (s. 3. maaliskuuta 1990 Le Lamentin, Martinique, Ranska) on ranskalainen jalkapalloilija, joka edustaa kaudella 2014–2015 Englannin Valioliigan Newcastle Unitedia. Pelipaikaltaan hän on hyökkääjä.

Rivière aloitti ammattilaisuransa AS Saint-Étiennessä, jota edustaen hän teki ensiesiintymisensä Ranskan pääsarjassa Ligue 1:ssä helmikuussa 2009. Hän kuului kaudet 2009–2010 ja 2010–2011 seuran runkopelaajiin. Kesällä 2011 samassa sarjassa pelannut Toulouse FC hankki Rivièren kuudella miljoonalla eurolla. Hän edusti Toulousea puolitoista kautta, kunnes toisella sarjatasolla Ligue 2:ssa pelannut AS Monaco FC osti hänet neljällä miljoonalla eurolla tammikuussa 2013. Kausi päättyi Monacon nousuun. Kausi 2013–2014 oli Rivièrelle menestys, sillä nousijajoukkue Monaco sijoittui sarjassa toiseksi, ja hän pelasi ensimmäisen kymmenen maalin sarjakautensa. Heinäkuussa 2014 Englannin Valioliigan Newcastle United hankki Rivièren 6,4 miljoonalla eurolla.

## Lähteet
Queen of the Clouds

**Queen of the Clouds** on ruotsalaisen laulaja-lauluntekijä Tove Lon esikoisalbumi, joka julkaistiin 24. syyskuuta 2014. Albumilta on julkaistu kaksi singleä, "Habits (Stay High)" sekä "Talking Body". Albumi debytoi Suomen virallisen listan sijalla 47, ja se nousi ylimmillään sijalle 33. Albumi pysyi listalla yhteensä 21 viikkoa.

*Queen of the Clouds* on jaettu kolmeen osaan, joiden nimet ovat "The Sex", "The Love" sekä "The Pain". Albumin sanoitukset keskittyvät parisuhteen päättymiseen ja artistin omiin kokemuksiin suhteissa. Sen nimi tulee kappaleesta "Not on Drugs". Lon mukaan nimi kuvaa hänen tunnettaan Truth Serum-EP:n suosion jälkeen.

## Kappaleet

## Listasijoitukset

## Lähteet
Keltinmäen kirkko

**Keltinmäen kirkko** on Jyväskylässä Keltinmäen kaupunginosan Keltinkeskuksessa sijaitseva, vuonna 1992 valmistunut evankelis-luterilainen kirkko. Sen on suunnitellut jyväskyläläinen arkkitehti Olavi Noronen.

Keltinmäen kirkossa on Tuomen Urkurakentamon 15-äänikertaiset urut. Ne otettiin käyttöön kesällä vuonna 1993.

## Uskonnollinen symboliikka arkkitehtuurissa
Yksi teema kirkon arkkitehtuurissa on valo. Se näkyy muun muassa kirkon pyöreässä lasialttarissa, jolle laskeutuu ylhäältä voimakas valo. Lisäksi valoa kuvastavat lattiaan piirretyt liekit, kattorakenteen sädemäiset muodot ja pihan kiveys.

Uskonnollinen symboliikka näkyy myös kirkon ulko-ovia ympäröivästä mosaiikkityöstä. Sen on sanottu kuvaavan kirkkoon tulevia särkyneitä ja rikkinäisiä ihmisiä.

## Kirkkotekstiilit ja -taide
Kirkon tekstiilit on suunnitellut Eija Arminen. Alttaritaideteoksen, jonka nimi on *Kuolleiden ylösnousemus*, on tehnyt Penni Rainio.

Kirkossa on myös *Raamatun tie* -lyijylasiteos, jonka on tehnyt taiteilija Andrij Stasevskij vuonna 2005.
 
## Lähteet

## Aiheesta muualla
* Jyväskylän seurakunta - Keltinmäen kirkko
Jääkiekon maailmanmestaruuskilpailut 2020

**Jääkiekon maailman­mestaruus­kilpailut 2020** oli tarkoitus järjestää 8.–24. toukokuuta Sveitsissä, mutta korona­virus­pandemian takia turnausta ei järjestetty. Kilpailu­paikka­kuntina olisivat toimineet Zürich ja Lausanne.

Sveitsi valittiin järjestäjämaaksi, koska se oli ainoa isännyyttä hakenut maa. Edellisen kerran Sveitsissä pelattiin jääkiekon maailmanmestaruuskilpailut vuonna 2009.

Maaliskuussa 2020 turnaus peruttiin korona­virus­pandemian vuoksi. Kisojen peruunnuttua vuoden 2021 kisoja tarjottiin ensin Sveitsille, mutta maa kieltäytyi järjestämästä niitä taloudellisiin riskeihin vedoten.

## Otteluareenat

## Joukkueet

;Lohko A (Lausanne)
* (1)
* (4)
* (5)
* (7)
* (9)
* (12)
* (14)
* (20)

;Lohko B (Zürich)
* (2)
* (3)
* (6)
* (8)
* (10)
* (11)
* (16)
* (19)

Joukkueiden sijoittelu ennen turnauksen peruuttamista.

## Lähteet
I Knew I Loved You

**I Knew I Loved You** on australialaisen popduo Savage Gardenin kappale heidän toiselta, Affirmation-studialbumiltaan. Se pääsi heti julkaisuviikollaan Billboard Hot 100 -listan kärkeen, jonka myötä siitä tuli yhtyeen toinen yhdysvaltalaisen singlelistan kärkeen päässyt single "Truly Madly Deeplyn" jälkeen. Kolmannen listaykkösviikon jälkeen Mariah Careyn "Thank God I Found You", jolla myös vierailevat Joe ja 98 Degrees, otti listan kärjen haltuunsa. Myöhemmin se palasi takaisin listan kärkeen neljänneksi ja viimeiseksi viikoksi.

Se oli viimeisin australialaisartistin tai yhtyeen esittämä kappale, joka on saavuttanut *Billboard Hot 100*-listan kärjen yli kahteentoista vuoteen kunnes Gotye saavutti listan kärjen yhdessä vierailevan artistin Kimbran kanssa singlellä "Somebody That I Used to Know" vuonna 2012.

Musiikkivideo vierailee senaikainen naispuolinen teininäyttelijä Kirsten Dunst, joka esiintyy Darren Hayesin ihastuksena. Videon ohjasi Kevin Bray.

## Lähteet
Eukko Pikkurilli

**Eukko Pikkurilli** (norj. Teskjekjerringa, engl. Mrs. Pepperpot) on kirjailija Alf Prøysenin luoma kuvitteellinen henkilö. Eukko Pikkurilli on satumainen hahmo, joka pääasiassa kutistuu pieneksi teelusikan kokoiseksi ja pienenä hän ymmärtää eläinten kieltä. *Muori Pippurilla* on kuullut Yle TV1:n Lasten TV Puoli kuusi lastenohjelmista. *Eukko Pikkurillistä* on tehty myös VHS-videoita.

## Suomenkieliset ääninäyttelijät
### Vuoden 1984-88 dubbaus
*Suomentaja: Leena Vallisaari
*Äänet: Kaija Kiiski, Harri Hyttinen

### Vuoden 1995 dubbaus
Suomenkieliset äänet:
* Elise Langenoja
* Pauli Virta

*Suomenkielinen puhe © 1995 PVP

## VHS-julkaisut
1. Voi, minä kutistun (sisältää jaksot: Voi, minä kutistun, Kadonnut hattu, Eukko Pikkurilli povaa tee-lehdistä, Eukko Pikkurilli mansikassa, Eukko Pikkurilli maalarina, Vallattomat kanit, Eukko Pikkurilli leikkinukkena) Kesto: 60 min.

2. Eukko Pikkurilli lastenvahtina (sisältää jaksot: Hajamielinen Kapu, Eukko Pikkurilli lastenvahtina, Liisa-tytön syntymäpäivä, Mikko-ketun onnettomuus, Eukko Pikkurilli ja Liisa-tyttö, Eukko Pikkurilli urkuina) Kesto: 50 min.

3. Kätketty aarre (sisältää jaksot: Eukko Pikkurilli ja todistaja, Kätketty aarre, Hirviön tuhoaminen, Kattohaikaran muna, Kauneuskilpailun voittaja, Eukko Pikkurilli ja kaunis Mona Lisa) Kesto: 60 min.
Adam Pavlásek

**Adam Pavlásek** (s. 8. lokakuuta 1994 Bílovec) on tšekkiläinen tennispelaaja. Parhaimmillaan hän on ollut kaksinpelissä ATP-listan sijalla 99 kesäkuussa 2016. Tammikuussa 2015 Pavlásek edusti maataan Hopman Cupissa, jossa hän ollessaan maailmanlistan sijalla 239 voitti maailmanlistan sijalla 19 olleen Fabio Fogninin ottaen suurimman voiton urallaan.

## Lähteet

## Aiheesta muualla
*
*
Bermuda talviolympialaisissa 2014

**[[Bermuda]]** osallistui Sotšin talviolympialaisiin 2014. Bermudan ainoa edustaja oli maastohiihtäjä Tucker Murphy, joka toimi myös joukkueen lipunkantajana avajaisissa.

## Joukkue
### Pohjoismaiset hiihtolajit

#### Maastohiihto
Bermuda sai yhden maapaikan maastohiihtoon.

Murphy sijoittui miesten 15 kilometrin perinteisen hiihtotavan kilpailussa 84:nneksi. Hän paransi sijoitustaan edellisistä talviolympialaisista neljällä sijalla.

## Lähteet
Somethin’ Bad

**Somethin' Bad** on yhdysvaltalaisten countrymusiikkiartistien Miranda Lambertin ja Carrie Underwoodin kappale. Kappaleen sanoittivat Chris DeStefano, Brett James sekä Priscilla Renea. Se julkaistiin Lambertin viidennen, Platinum-studioalbumin toisena singlenä. Kappaleen ensiesitys oli vuoden 2014 Billboard Music Awardsissa 18. toukokuuta 2014 ja tuli myyntiin seuraavana päivänä.

"Somethin' Bad" saavutti Billboard Hot Country Songs-listan kärjen, jonka myötä siitä tuli Underwoodin kolmastoista sekä Lambertin viides kyseisen listan kärjen saavuttanut single. Se on ensimmäinen listan kärjen saavuttanut kahden artistin esittämä kappale, jonka molemmat osapuolet ovat soolouralla olevia naisartisteja sitten vuonna 1994 julkaistun Reba McEntiren ja Linda Davisin kappaleen "Does He Love You".

Kaksikko saavutti 5. joulukuuta 2014 Grammy-ehdokkuuden kategoriassa "Paras country duo/joukkoesitys".

## Lähteet
Vuoden isä

**Vuoden isä -palkinto** on Suomen sosiaali- ja terveysministeriön vuosittain jakama palkinto, jonka saajista tekee esityksen Väestöliitto. Vuodesta 2006 jaettu palkinto on tarkoitettu henkilölle, joka on edistänyt omalla esimerkillään ja toiminnallaan isyyden merkityksen tunnistamista ja lisännyt näin sen arvostusta. Päätöksen palkinnon saajasta tekevät vuorovuosin sosiaali- ja terveysministeri ja peruspalveluministeri, ja palkinnot jaetaan vuosittain isänpäivän tienoilla.

Sosiaali- ja terveysministeriön sivustolla palkinnon tavoitteista kerrotaan näin:*Palkinnolla halutaan vaikuttaa siihen, että aktiivinen isyys saisi enemmän jalansijaa yleisessä ajattelutavassa. Tavoitteena on vahvistaa isyyttä, tukea työn ja perheen yhteensovittamista, edistää lapsen etua sekä miesten ja naisten tasa-arvoa.*

Vuoden isä -palkinnon jako päättyy vuonna 2025, kun sen tilalla aletaan jakaa Suomen Valkoisen Ruusun ritarikunnan I luokan mitalia kultaristein ansioituneille isille äitienpäivänkunniamerkin tapaan.

## Vuoden isät

### 2006
*psykiatri ja perheterapeutti Hannu Säävälä

### 2007
*sosiaalikasvattaja Jouni Lehmonen

### 2008
*mielenterveyshoitaja Ilmo Saneri ja erikoissairaanhoitaja Timo Tikka

### 2009
* systeemisuunnittelija Pekka Seppänen, erovanhempien vertaistukija

### 2010
Vuonna 2010 palkinto jaettiin ensi kerran useammalle isälle samana vuonna. Kolmen isän palkitsemista sosiaali- ja terveysministeri Juha Rehula perusteli sillä, että se mahdollistaa isyyden monipuolisten roolien esille tuomisen.
* opettaja Abdishakur Moalin
* palvelupäällikkö Pasi Orava
* isoisä Hannu Gustafsson

### 2011
Vuoden 2011 isä -palkinto jaettiin kolmelle aktiivisesta ja monipuolisesta isyydestä. Lisäksi peruspalveluministeri Maria Guzenina-Richardson jakoi Isyyden puolestapuhuja -kunniamaininnan isyystutkijalle, kasvatustieteen tohtori, emeritus yliopistonlehtori Jouko Huttuselle.
* graafikko ja kuvallisen viestinnän kouluttaja Jaakko Bashmakov
* insinööri Seppo Äijälä
* hankeohjaaja Risto Tervonen

### 2012
Peruspalveluministeri Paula Risikko myönsi palkinnot kolmelle isälle:
* Ilkka Laaksonen, Salo
* Timo Kilpi, Helsinki
* Kimmo Honkanen, Pirkkala

### 2013
Palkinnot luovutti peruspalveluministeri Susanna Huovinen erityisistä ansioista työn ja perhe-elämän yhteensovittamisessa.
* Markus Forsell, Lahti
* Antti Siukonen, Espoo
* Tom Björkfors, Parainen

### 2014
Vuonna 2014 raati halusi nostaa esiin työn ja perheen yhteensovittamisen merkityksen ja työnantajien roolin isämyönteisen työpaikkakulttuurin rakentajina.
* Jouni Eho, Kotka
* Hanno Nevanlinna, Espoo
* Seppo Sauro, Espoo

### 2015
Vuoden 2015 teemana olivat isien vanhempainvapaiden käytön 
vahvistaminen, eroisyys ja vuoroasuminen. Näiden teemojen lisäsi nostettiin esiin myös isien aktiivinen osallistuminen järjestötoimintaan ja isyyttä tukevan ryhmätoiminnan organisoiminen.
* Mika Jokinen, Vantaa
* David Muñoz Gonzalez, Espoo
* Pekka Larkela, Turku

### 2023

* Janne Saarela, Seinäjoki
* Matti Väliahdet, Rovaniemi
* Christopher Gullmans, Espoo

## Lähteet
Kouvolan Hiihtoseura

**Kouvolan Hiihtoseura** (**KHS**) on Kouvolan alueella toimiva talviurheiluun keskittynyt urheiluseura. Se on perustettu 24. marraskuuta 1924. Nykyisin seurassa on noin 300 jäsentä ja lajeina ovat maastohiihto, ampumahiihto, alppihiihto, mäkihyppy sekä yhdistetty. Tunnettuja Kouvolan Hiihtoseuran riveissä urheilleita ovat mm. maastohiihtäjät Veli Saarinen, Juha Lallukka, Lauri Lepistö ja Ville Nousiainen

## Lähteet

## Aiheesta muualla
*Seuran kotisivut
Kuhmo-Ski

**Kuhmo-Ski** on Kuhmon kunnan alueella toimiva maastohiihdon ja ampumahiihdon erikoisseura. Seura on perustettu vuonna 1989. Nykyisin seurassa on noin 350 jäsentä ja se on Nuoren Suomen sinettiseura. Paavo Puurunen, Juho Mikkonen ja Petteri Koivisto ovat tunnetuimpia seuran kasvatteja.

## Lähteet
Vuoden 2014 Atlantin hurrikaanikausi

**Vuoden 2014 Atlantin hurrikaanikausi** käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2014.

Kausi oli keskimääräistä rauhallisempi: vain yksi hurrikaani tuli maihin Yhdysvaltojen itärannikolla. Kauden aikana muodostui yhdeksän trooppista matalapainetta, joista kahdeksan sai nimen. Lukumäärä on pienin vuoden 1997 jälkeen.

Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta ja se on silti aktiivinen yli 24 tuntia ja jos se muodostuu tropiikissa tai subtropiikissa. Trooppista matalapainetta sanotaan trooppiseksi myrskyksi, jos sen tuulennopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuulennopeus ylittää 33 m/s.

## Myrskyt
Vuonna 2014 kaikkiaan kahdeksan myrskyä sai nimen. Niistä kuusi oli hurrikaaneja ja kaksi voimakkaita hurrikaaneja (Saffirin–Simpsonin hurrikaaniasteikolla vähintään luokassa 3).

Kauden myrskyistä eniten kuolemantapauksia aiheutti hurrikaani Cristobal, joka pysyi lähes koko ajan merialueilla. Seitsemän ihmistä sai surmansa: kaksi heistä hukkui Yhdysvaltojen itärannikolla, neljä kuolema liittyi tulviin Hispaniolan saarella ja yksi kuolema tulvaan Providencialesin saarella Turks- ja Caicossaarilla.

Kauden voimakkain myrsky oli Gonzalo, joka voimistui Saffirin–Simpsonin hurrikaaniasteikolla luokkaan 4. Se oli Atlantin voimakkain hurrikaani vuoden 2010 hurrikaani Igorin jälkeen.

Hurrikaani Arthur oli vuoden 2014 ainoa Yhdysvaltojen manneralueelle tullut hurrikaani ja voimakkain sellainen kuuteen vuoteen. Se ei aiheuttanut kuolemantapauksia Yhdysvalloissa, ja sen aineelliset tuhot olivat vähäiset tuon suuruusluokan myrskyksi.

Sekä Fay että Gonzalo tekivät pahoja tuhoja Bermudalla 12. ja 18. lokakuuta.

## Lähteet
Valehtelevat viettelijät (4. tuotantokausi)

Yhdysvaltalaisen televisiosarjan *[[Valehtelevat viettelijät]]* neljäs tuotantokausi alkoi Yhdysvalloissa ABC Family-kanavalla 11. kesäkuuta 2013. Se koostuu 24:stä jaksosta, jotka kuvattiin maalis-marraskuussa 2013. 

Kauden ensimmäinen jakso jatkaa siitä mihin kolmas kausi päättyi. Tytöt pelasti palavasta metsärakennuksesta punatakkinen henkilö, jonka he epäilevät olevan Alison. He alkavat etsiä vastauksia, jotka voisivat johdattaa Alisonin olinpaikkaan. Tyttöjen on käsiteltävä myös komisario Wildenin murhaa, samalla kun "A" edelleen sekaantuu heidän yksityiselämiinsä. Arian vanhemmat Ella ja Byron Montgomery eivät kuulu enää pääosakastiin.

Neljäs kausi on ollut sekä arvostelu- että yleisömenestys; sen avausjakso sai lähes kolme miljoonaa ja päätösjakso yli kolme miljoonaa katsojaa. Suomessa Sub-kanava aloitti neljännen kauden esittämisen 26. syyskuuta 2015. Kauden ensimmäistä jaksoa edeltää **Kuvioiden kertaus** -kertausjakso, jossa käydään uudestaan läpi kolmen ensimmäisen kauden tapahtumia. Aiemmasta poiketen Sub esittää nyt kaksi jaksoa peräkkäin joka lauantai.

## Rooleissa
(Suluissa esiintymismäärä kaudella)

### Päärooleissa

### Sivurooleissa

## Juoni

Kauden alkupuolisko käsittelee komisario Darren Wildenin salaperäistä kuolemaa. Edellisellä kaudella Hannan äiti Ashley ajoi hänen ylitseen autolla. Arian ja Hannan upottama poliisiauto ilmestyi Rosewoodin kirkon eteen sireenit päällä ja tietokoneella pyöri video, jossa Ashley ajoi Wildenin yli. Sen jälkeen näkyi kuinka Jenna ja Shana raahasivat Wildenin pois paikalta. Myöhemmin Ashley pidätetään Wildenin murhasta epäiltynä. Tilanne näyttää pahalta, joten Hanna ja muut tytöt keskittyvät selvittämään A:n henkilöllisyyden ja samalla Wildenin oikean tappajan. A saa Tobyn epäilemään äitinsä kuolemaa, joka ei ehkä ollutkaan itsemurha. Aria yrittää päästä tunteistaan Ezraa kohtaan eroon etsimällä uutta miesseuraa. Emily loukkaa itsensä A-jahdissa, mikä vaarantaa hänen uimarinuransa. 

Kauden toisella puoliskolla selviää Alisonin mahdollinen olemassaolo, jolloin tytöt lähtevät Rosewoodin naapurikaupunkiin, synkkään Ravenswoodiin, etsimään tietoja hänestä. Halloween-spesiaalijaksossa tytöt kohtaavat vihdoin ilmielävän Alisonin, joka kertoo olevansa yhä vaarassa ja ettei voi palata takaisin. Jakso toimi lähtölaukauksena *[[Ravenswood (televisiosarja)|Ravenswood]]*-nimiselle spin-off-sarjalle.

### Jaksot


|}
Oulun Hiihtoseura

**Oulun Hiihtoseura ry** (**OHS**) on Oulussa toimiva talviurheiluun erikoistunut urheiluseura. Seura perustettiin vuonna 1902, kun Tervahiihtoa järjestänyt paikallinen urheiluväki päätti järjestäytyä omaksi seurakseen. Tervahiihto on pysynyt tärkeänä perinteenä seuran toiminnassa ja se järjestettiin vuonna 2011 jo 122. kerran. Maastohiihto ja ampumahiihto ovat kuuluneet seuran lajivalikoimaan keskeisesti koko sen historian ajan, mutta seuran väreissä on vuosien varrella ollut mahdollista harrastaa myös suunnistusta.

## Lähteet

## Aiheesta muualla
*Seuran kotisivut
Lomasankarit

**Lomasankarit** (työnimeltään *Seikkailu Kreikassa*, ) on Taavi Vartian ohjaama suomalais-kreikkalainen nuortenelokuva, joka sai ensi-iltansa 31. lokakuuta 2014. Elokuvan pääosissa näyttelevät Nuutti Konttinen, Ville Myllyrinne, Laura Malmivaara, Veikka Vainikka sekä Emil Auno. Elokuvassa esiintyy rooleissa myös useita kreikkalaisia näyttelijöitä. Elokuva kuvattiin Kreikassa Kosin saarella huhti–kesäkuussa 2014. 

Elokuva kertoo Tonista (Nuutti Konttinen) joka lähtee perheineen lomamatkalle Kosille, mutta loman aikana Tonin onkin pelastettava paikallinen tyttö Adriána (Ifigéneia Tzóla) kidnappaajien kynsistä. 

## Tiivistetyt tuotantotiedot

## Rooleissa

## Arvosteluja
* Demokraatti:  
* Episodi:  
* Film-O-Holic.com  
* Helsingin Uutiset:  
* Iltalehti:  
* Katso:  
* Me Naiset:  
* MTV.fi:  
* Nyt:  
* 7 päivää:  

## Lähteet

## Aiheesta muualla
* Elokuvan traileri YouTubessa
Hämeenlinnan Hiihtoseura

**Hämeenlinnan Hiihtoseura** on Hämeenlinnassa toimiva talviurheiluun keskittynyt urheiluseura. Seura perustettiin 2. joulukuuta 1924. Nykyisin seurassa on yli 250 jäsentä, ja päälajina on maastohiihto.

Hämeenlinnan Hiihtoseuran hiihtäjiä ovat muiden muassa Laura Mononen, Maija Hakala, Anni Kainulainen ja Matti Hakala.

## Lähteet

## Aiheesta muualla
*Seuran kotisivu
Curt Nyström Stoopendaal

**Curt Nyström Stoopendaal** (25. kesäkuuta 1893 – 27. heinäkuuta 1965) oli ruotsalainen kuvittaja. Äitinsä Jenny Nyströmin tavoin hän oli tunnettu erityisesti joulukuvistaan.

Curt Nyström Stoopendaal aloitti ylioppilastutkinnon jälkeen lääketieteen opinnot mutta jätti ne kesken opiskellakseen taidekoulussa. Hän työskenteli mainospiirtäjänä mutta vuonna 1934 alkoi maalata kortteja Axel Eliassons Konstförlag -kustantamolle.
Suomen euroviisukarsinta 1981

**Suomen euroviisukarsinta 1981** oli kilpailu, jossa valittiin Suomen edustaja vuoden 1981 Eurovision laulukilpailuun. Kilpailu järjestettiin kutsukilpailuna, jossa 15 suomalaissäveltäjää kutsuttiin säveltämään kappale kilpailuun. Säveltäjät saivat itse valita kappaleiden sanoittajat ja esittäjät. Kaikki kutsutut suostuivat kilpailuun. Kappaleet kilpailivat semifinaalissa 29. tammikuuta, ja postikorttiäänestäjät äänestivät niistä kahdeksan finaaliin. Mahdollisesti semifinaalissa oli siirrytty postikorttiäänestykseen siksi, että edellisenä vuotena karsinnan semifinaalissa asiantuntijaraadin oli kritisoitu pudottavan kaikki iskelmällisimmät teokset. Postikorttiääniä vastaanotettiin 265 573.

Finaali pidettiin lauantaina 21. helmikuuta ja televisioitiin suorana YLE TV1:ssä kello 19.30. Finaalia pidettiin korkeatasoisena, mutta toisaalta asiantuntijaraadin näkemyksiä pidettiin kansan näkemyksestä eroavana, ja erityisesti pettymystä herätti postikorttiäänestyksen voittaneen Frederikin seitsemäs sija. Myös juontaja Erkki Pohjanheimon euroviisuinstituutiota vähättelevä juontotyyli herätti huomiota.

Finaalin tuomariston muodostivat puheenjohtaja Heikki Seppälä, Åke Granholm, Marion Rung, John Wikström, Arto Pajukallio, Upi Sorvali, Liisa Lääveri, Jarmo Porola, Kati Bergman ja Lasse Mårtenson.

## Tulos

### Pistetaulukko

### Semifinaalissa karsiutuvat

## Palanneet artistit
Sijoitukset euroviisukarsinnoissa on merkitty mustalla tekstillä ja interviisukarsinnoissa punaisella tekstillä.

## Lähteet
*http://www.viisukuppila.fi/muistathan-suomen-karsinnat-1981/
*http://natfinals.50webs.com/70s_80s/Finland1981.html

### Viitteet

## Aiheesta muualla
*Voittoesitys Ylen Elävässä arkistossa
*Koko karsintafinaali Ylen Elävässä arkistossa
*
Gorkin autotehdas

**Gorkin autotehdas** on venäläisen GAZin autotehdas, joka sijaitsee Nižni Novgorodissa.

Neuvostoliiton korkein neuvosto ja Ford Motor Company solmivat 31. toukokuuta 1929 sopimuksen kevyiden ja kuorma-autojen tuotannosta lisenssillä. Valmistettaviksi malleiksi valittiin Ford-A-henkilöauto ja Ford-AA-kuorma-auto. Tuotanto alkoi pienessä Gudok Oktjabrja -kokoonpanoverstaassa kokoamalla 10 Ford-AA-kuorma-autoa vuonna 1930.

Henry Fordin kanssa tehdyn sopimuksen perusteella pystytettiin Albert Kahnin arkkitehtitoimiston suunnittelema GAZ-tehdas Nižni Novgorodiin, joka pian nimettiin uudelleen runoilija Maksim Gorkin mukaan Gorkiksi. Ensimmäiset 1,5 tonnin kuorma-autot valmistuivat tehtaasta tammikuussa 1932.
Neuvostoliittolaiset insinöörit uudistivat autoa, johon tuli vahvistettu vaihdelaatikko, ohjausmekanismi ja ilmansuodatin. Autot valmistettiin kokonaan kotimaisista osista 1933 lähtien. Vuonna 1934 puusta ja pahvista valmistettu ohjaamo muutettiin metallirakenteiseksi ja katto dermatiiniiksi, joka oli nitroselluloosalla vahvistettua puuvillakangasta.

Tehtaan tuotanto käsitti aluksi pääasiassa Fordin lisenssituotteita. 
Toisen maailmansodan jälkeen käynnistyi kohtalaisen nopeasti jo sotavuosina aloitetun suunnittelun tuloksena uuden, hyvin nykyaikaisen henkilöauton, GAZ M-20 Pobedan ja 31 vuotta lähes muutoksitta tuotetun GAZ-51-kuorma-auton valmistaminen.

## Katso myös
*Kamajoen autotehdas
Paavo Karttunen

**Paavo Heikki Karttunen** (s. 27. helmikuuta 1951 Sotkamo) oli Kankaanpään kaupunginjohtaja vuosina 2003–2016.

Karttunen oli Puumalan kunnansihteeri vuosina 1978–1981, Vetelin kunnanjohtaja vuosina 1983–1984 ja Nivalan kunnan-/kaupunginjohtaja 1984–2003. Hän on puhunut Kankaanpään ja Lavian kuntaliitoksen puolesta.

## Lähteet
Major League Baseball -kausi 1941

**Major League Baseball -kauden 1941** päätteeksi pelatussa World Series -ottelusarjassa kohtasivat New York Yankees ja Brooklyn Dodgers. Yhdeksäs MLB:n All-Star -ottelu pelattiin Briggs Stadiumilla, Detroitissa, Michiganissa, 8. heinäkuuta 1941. AL voitti ottelun juoksuin 7–5. 

## Runkosarjan sarjataulukot

 

## Aiheesta muualla

* Baseball-almanakka - American League 1941 
* Baseball-almanakka - National League 1941 
* Baseball-almanakka - World Series 1941 
* Baseball-almanakka - All-Star Game 1941
Mårten Johansson

**Mårten Otto Erik Johansson** (s. 10. marraskuuta 1952 Porvoo) oli Raaseporin kaupunginjohtaja. Hän toimi kaupunginjohtajana Raaseporin perustamisesta vuoden 2009 alusta vuoteen 2015. Sitä ennen hän oli Tammisaaren kaupunginjohtaja vuodesta 2005. Hän oli Svensk Ungdomin pääsihteeri 1977–1979 ja puheenjohtaja vuosina 1979–1981, Pär Stenbäckin poliittinen sihteeri vuosina 1981 ja 1982–1983, Pellervon taloudellisen tutkimuslaitoksen tutkija vuonna 1985 ja Pohjoismaisen ministerineuvoston projektipäällikkö vuosina 1987–1997. Vuonna 2005 Tammisaaren kaupunginvaltuusto valitsi hänet yksimielisesti kaupunginjohtajaksi.

Johanssonia on syytetty rattijuopumuksesta. Hänen mukaan tämä on valheellista, ja syyskuussa 2013 hän teki poliisille väitteistä tutkintapyynnön.

## Lähteet
Olli Nuuttila

**Olli Nuuttila** toimi Pyhtään kunnanjohtajana vuodesta 2012 marraskuuhun 2018. Aiemmin hän oli Pyhtään kunnanhallituksen puheenjohtaja. Pyhtään kunnanvaltuuston valitessa kunnanjohtajan kesällä 2012 hän voitti Riitta-Liisa Reiterän 15-11.

## Lähteet
Haris Vučkić

**Haris Vučkić** (s. 21. elokuuta 1992 Ljubljana, Slovenia) on slovenialainen jalkapalloilija, pelipaikaltaan hyökkäävä keskikenttäpelaaja. Hän on vuodesta 2017 edustanut alankomaalaisseura FC Twentea.

Vučkić siirtyi Slovenian jalkapalloliigan NK Domžalesta Englannin Valioliigan Newcastle Unitediin kesken kauden 2008–2009. Vielä ensimmäisenä kevätkautenaan seurassa hän ei saanut peliminuutteja Valioliigassa. Elokuussa 2009 Vučkić teki ensiesiintymisensä sarjaottelussa Newcastlen paidassa, tosin sarjataso oli vaihtunut Mestaruussarjaan. Newcastle palasi takaisin pääsarjaan kaudeksi 2010–2011, mutta Vučkić joutui odottamaan ensimmäistä Valioliiga-otteluaan vielä seuraavaan kauteen pelaten sen lopulta elokuussa 2011. Liigaotteluita ehti kertyä neljä, kunnes helmikuussa 2012 Newcastle lainasi Vučkićin Mestaruussarjan Cardiff Cityyn. Kaudeksi 2012–2013 hän palasi Newcastleen, muttei päässyt kertaakaan liigassa kentälle koko kauden aikana. Vučkić jäi ilman peliaikaa myös seuraavan kauden alussa, mutta marraskuussa 2013 hänet lainattiin Ykkösliigan Rotherham Unitediin. Kaudeksi 2014–2015 Vučkić palasi jälleen Newcastleen vahvuuteen.

Vučkić teki ensiesiintymisensä Slovenian maajoukkueessa vuonna 2012.

## Lähteet
Don (täsmennyssivu)

**Don** voi tarkoittaa:

## Paikkoja
*Don, paikkakunta Beninissä
*Don, entinen kunta Italiassa, nykyisin osa Amblar-Donin kuntaa
*Don, kunta Ranskassa 

;Jokia
*Don, Mustaanmereen laskeva joki Venäjällä
*Don, Ousejokeen laskeva joki Englannin Etelä-Yorkshiressä
*Don, Pohjanmereen laskeva joki Skotlannissa 
*Don, Villainejokeen laskeva joki Ranskan Bretagnessa
*Don, Ontariojärveen laskeva joki Kanadassa
*Don, Dawsonjokeen laskeva joki Australiassa

## Henkilöitä
*Don, espanjan- ja italiankielinen kunnianimitys
*Don, englanninkielisissä maissa yleinen miehen etunimi

;Sukunimenä:
*David Don (1799/1800–1841), skotlantilainen kasvitieteilijä

## Muita merkityksiä
*Hurrikaani Don, hurrikaani Atlantilla vuonna 2011
*Dôn, äitijumala kelttiläisessä mytologiassa
*Armeijaryhmä Don, toisen maailmansodan aikainen Saksan maavoimien sotilasyksikkö
*DON, deoksinivalenoli eli vomitoksiini, homemyrkky.

;Elokuvia
**[[Don (vuoden 1978 elokuva)|Don]]*, vuoden 1978 intialainen elokuva
**[[Don (vuoden 2006 elokuva)|Don]]*, vuoden 2006 uudelleenfilmatisointi elokuvasta
**[[Don 2]]*, vuoden 2011 intialainen elokuva
Diego Llorente

**Diego Javier Llorente Ríos** (s. 16. elokuuta 1993 Madrid, Espanja) on espanjalainen jalkapalloilija. Hän edustaa espanjalaista Real Betisiä. Hän on pelannut kotimaansa lisäksi englantilaisseura Leeds Unitedissa ja 1,5 vuotta lainalla italialaisessa AS Romassa. Hän on pelipaikaltaan keskuspuolustaja.

## Seurajoukkueura
Llorente liittyi Real Madridin nuorisoakatemiaan vuonna 2002. Hän teki ensiesiintymisensä seuran reservijoukkueessa 24. maaliskuuta 2013 ottelussa Córdobaa vastaan, kun hän korvasi vaihdosta tullessaan loukkaantuneen Iván Gonzálezin.

Edustusjoukkueessa Llorente pelasi ensimmäistä kertaa 1. kesäkuuta 2013 kauden päätöskierroksella Osasunaa vastaan. Toisen liigaottelunsa Realin paidassa hän pelasi seuraavalla kaudella.

Kaudeksi 2015–2016 Llorente lainattiin Rayo Vallecanoon, jossa hän pelasi 33 Primera Divisiónin ottelua ja teki kaksi maalia. Seuraavan kauden hän oli lainalla Málagassa, jossa viimeisteli 25 liigaottelussa kaksi maalia.

Llorente siirtyi Real Sociedadiin 11 miljoonalla eurolla kesällä 2017. Hän pelasi Sociedadissa syyskuuhun 2020 mennessä 77 Espanjan pääsarjaottelua ja viimeisteli neljä maalia. Eurooppa-liigan kuudessa ottelussa hän onnistui maalinteossa kolmesti. Syyskuussa 2020 hän siirtyi Englannin Valioliigassa pelanneeseen Leedsiin 20 miljoonalla eurolla. Ensimmäisten kahden ja puolen vuoden aikana hän pelasi 51 valioliigaottelua ja teki neljä maalia. Tammikuussa 2023 hän siirtyi puolentoista vuoden mittaisella lainasopimuksella Serie A:n AS Romaan.

## Maajoukkueura
Llorente pelasi kolmessa ottelussa alle 20-vuotiaiden MM-kilpailuissa 2013. Ensimmäisen ottelunsa Espanjan jalkapallomaajoukkueessa hän pelasi maaottelussa Bosnia ja Hertsegovinaa vastaan toukokuussa 2016. Hän kuului Espanjan joukkueeseen vuonna 2021 järjestetyissä EM-kilpailuissa, muttei päässyt pelaamaan turnauksessa. Hän on pelannut kaikkiaan kymmenen maaottelua, joista yksi on ollut MM-karsintaottelu ja kolme EM-karsintaotteluita.

## Lähteet

## Aiheesta muualla
* Diego Llorenten tilastot BDFutbol-sivustolla
Tami Pohjola

**Tami Pohjola** (s. 2. marraskuuta 1996) on suomalainen viulisti. Hän voitti vuonna 2015 Kuopion viulukilpailun.

## Ura

Pohjola aloitti viulunsoiton opiskelun kolmevuotiaana Suzuki-menetelmällä, opiskeli sittemmin Savonlinnan musiikkiakatemian Viuluakatemiassa ja Sibelius-akatemiassa Reka Szilvayn opetuksessa. Pohjola valmistui Sibelius-lukiosta keväällä 2015. Vuosina 2017–2021 Pohjola toimi Kamarikesä-festivaalin taiteellisena johtajana.

## Yksityiselämä

Isänsä puolelta Tami Pohjola kuuluu tunnettuun Pohjolan musiikkisukuun. Hänen vanhempansa ovat viulisti Jukka Pohjola ja pianisti Naoko Ichihashi. Hänen isoisänsä oli lääkäri, kuoronjohtaja ja sellisti Ensti Pohjola ja setänsä jazz- ja rockmuusikko Pekka Pohjola.

## Lähteet

## Aiheesta muualla

* 
*
Vuoden sikateko

**Vuoden sikateko** on Suomen Sikayrittäjät ry:n vuosittain myöntama palkinto henkilölle tai yhteisölle, joka on toiminnallaan profiloitunut positiivisesti sika-alaa ja sikatalousyrittäjyyttä hyödyttävällä tai edistävällä tavalla. 

Vuodesta 2006 jaettuun Vuoden sikateko -palkintoon liittyy Leo Karppasen tekemä tamminen puuveistos, joka kuvaa emakkoa imettämässä kahtatoista tyytyväistä porsasta. Palkinto luovutetaan kesäisin, usein maatalousnäyttelyn yhteydessä.

## Palkittuja

## Lähteet
Sonic Runners

**Sonic Runners** () on Sonic Teamin kehittämä tasohyppelypeli. Pelin on julkaissut Sega älypuhelimille helmikuussa 2015.

## Lähteet

## Aiheesta muualla

* ''Sonic Runners'' Sonic Wikiassa
Näcken-luokka

**Näcken-luokka** (tyyppi A14) oli Ruotsin merivoimien kolmen 1970-luvun lopulla valmistetun sukellusveneen muodostama alusluokka.

## Alukset
Alusten hankinnasta äänestettiin parlamentissa vuonna 1972 ja ne tilattiin 22. maaliskuuta 1973. Kaksi kantiset pisararunkoiset alukset varustettiin Kollmorgen-periskoopein. Niiden suurin sukellussyvyys oli noin 150 metriä. Data Saab NEPDS -järjestelmän kaksi Censor 932 -tietokonetta valvoivat voimansiirtoa sekä olivat taistelunjohtojärjestelmänä.

Vuonna 1998 *Näcken* pidennettiin lisäämällä kahdeksan metrin Stirling AIP -yksikkö, joka mahdollisti sukellusajan pidentämisen parista päivästä muutamaan viikkoon.

## Lähteet
*
*

### Viitteet
Roger (jalkapalloilija)

**Roger Machado Marques** eli **Roger** (s. 25. huhtikuuta 1975 Porto Alegre, Brasilia) on brasilialainen entinen jalkapalloilija, pelipaikaltaan puolustaja. Peliuransa jälkeen hän on toiminut valmentajana.

Roger pelasi Brasilian pääsarjassa Campeonato Brasileiro Série A:ssa 13 kautta – ensin kymmenen kautta Grêmiossa (1994–2003) ja uran päätteeksi kolme kautta Fluminensessa (2006–2008). Välissä hän pelasi kahden kauden ajan Japanin pääsarjan J. Leaguen Vissel Kobessa.

Brasilian maajoukkueessa Roger pelasi yhden ottelun vuonna 2001. Hän oli mukana Copa Américassa 2001.

## Lähteet
Suojeluskunta- ja lottamuseo

**Suojeluskunta- ja lottamuseo** on Suojeluskunta- ja Lotta Svärd -järjestöjen toimintaa erityisesti Etelä-Pohjanmaalla esittelevä sotahistoriallinen museo. Seinäjoen keskustassa sijaitseva museo on osa Etelä-Pohjanmaan museota. Museon toimintaa tukee Suojeluskunta- ja Lotta Svärd -museon Tuki ry.

## Näyttelyt
Museo toimii Alvar Aallon suunnittelemassa ja vuosina 1924–1926 rakennetussa Seinäjoen suojeluskuntatalossa, jossa toimi vuoteen 1944 saakka Etelä-Pohjanmaan suojeluskuntapiirin esikunnan sekä Lotta Svärd -järjestön toimitilat.  Sotien jälkeen talo oli pitkään Nuorisoseuraliiton käytössä sekä esimerkiksi Seinäjoen kaupungin matkailutoimen ja kesäyliopiston tiloina. Viime vuosina iäkästä rakennusta on remontoitu ja museo olikin suljettuna kevään 2015. Museoon kuuluu päärakennuksen lisäksi kaksi muutakin samassa pihapiirissä olevaa rakennusta.

Kolmikerroksisessa päärakennuksessa sijaitsevat museokaupan ja kokoustilojen lisäksi osa näyttelytiloista, joissa kerrotaan suojeluskunta- ja lottajärjestöjen sekä jääkäriliikkeen historiasta runsaan alkuperäisaineiston ja -esineistön avulla. Ylimmässä kerroksessa sijaitsevat piiripäällikkö, jääkärieversti Matti Laurilan työ- ja olohuoneet. Piharakennuksissa on museon toimiston lisäksi lisää näyttelytiloja, joissa on suojeluskuntien harjoitus- ja urheilutoimintaa esittelevä sekä Mannerheimin vuonna 1918 Seinäjoella sijainnutta päämajaa esittelevä näyttely.

Museokaupassa myydään erityisesti Suojeluskunta- ja Lotta Svärd -järjestöihin liittyviä tuotteita, kirjallisuutta ja muita matkamuistoja. Museon sisäpihalla on vuonna 1988 pystytetty professori Pentti Papinahon veistämä Suojeluskuntalainen-patsas sekä Suojeluskuntapoika- ja lottareliefi.

## Katso myös
* Lottamuseo
* Suomen Jääkärimuseo
* Tampereen suojeluskunta- ja lottamuseo
* Mannerheimin patsas (Seinäjoki)

## Lähteet

## Aiheesta muualla
* Suojeluskunta- ja lottamuseo
* Suojeluskunta- ja Lotta Svärd -museon Tuki ry
Guilherme (jalkapalloilija, 1991)

**Guilherme dos Santos Torres** eli **Guilherme** (s. 5. huhtikuuta 1991 Santo André, Brasilia) on brasilialainen jalkapalloilija, pelipaikaltaan keskikenttäpelaaja. Hän edustaa kreikkalaista Olympiakosia.

Guilherme aloitti ammattilaisuransa Associação Portuguesa de Desportosissa, jossa hän pelasi Campeonato Brasileiro Série B:tä kausina 2009–2011. Kaudeksi 2012 Portuguesa nousi pääsarjaan Campeonato Brasileiro Série A:han, jossa Guilherme ehti pelata kuusi ottelua ennen siirtoaan saman sarjan Sport Club Corinthians Paulistaan elokuussa 2012. Corinthiansissa hän voitti heti samana vuonna seurajoukkueiden maailmanmestaruuden ja myöhemmin kauden 2013–2014 Recopa Sudamericanan. Pääsarjatason otteluita hän pelasi seurassa yhteensä 46. Elokuussa 2014 Italian pääsarjan Serie A:n Udinese Calcio osti Guilhermen 4,5 miljoonalla eurolla. Kaudet 2016–2018 hän edusti Espanjan La Ligassa Deportivo La Coruñaa ja siirtyi kesällä 2018 Olympiakosiin.

## Lähteet
Guilherme

**Guilherme** on miehen etunimi.

## Guilherme-nimisiä henkilöitä

### Taiteilijanimenä
* Guilherme (*Guilherme de Cássio Alves*, s. 1974), brasilialainen jalkapalloilija
* Guilherme (*Guilherme dos Santos Torres*, s. 1991), brasilialainen jalkapalloilija

### Etunimenä
* Guilherme Porto, brasilialainen pappi
* Guilherme Siqueira, brasilialainen jalkapalloilija
* Guilherme Antônio Werlang, brasilialainen pappi
Persialainen arkkitehtuuri

**Persialainen arkkitehtuuri**, myös **iranilainen arkkitehtuuri**, on nykyisen Iranin ja historiallisen Persian alueella sijaitsevaa arkkitehtuuria. Sen historia ulottuu aikaan n. 8000-6000 eaa., jolloin alueelle rakennettiin ensimmäiset sieltä löytyneet talot ja se käsittää niin yksinkertaiset asumukset, kuin alueen kulttuurille tyypilliset teehuoneet, puutarhat, paviljongit sekä "osan majesteettisimmista rakennuksista, joita maailmassa on koskaan nähty". Vaikka alueen pitkän historian aikana sen arkkitehtuuriin ovat vaikuttaneet useat eri etniset ja kulttuurilliset ryhmät, on persialainen arkkitehtuuri säilyttänyt itsenäisyytensä ja sen vaikutukset ulottuvat rajojen ylitse Lähi-idästä aina Kaukoitään asti. Yksi Iranin ulkopuolella sijaitsevista tunnetuimmista rakennuksista, jossa on nähtävissä persialaisen arkkitehtuurin vaikutuksia on Taj Mahal Intiassa. Persiaan erikoistuneen historioitsijan ja arkeologin Arthur Popen mukaan Iranin johtava taiteenala on aina ollut sen arkkitehtuuri, joka on ollut hallitsevassa asemassaan sekä aikana ennen islaminuskon leviämistä alueelle, että sen jälkeen.

## Katso myös
* Karavaaniseralji

## Lähteet

## Aiheesta muualla
Jorginho (jalkapalloilija, 1977)

**Jorge Luiz Pereira de Sousa** eli **Jorginho** (s. 6. toukokuuta 1977 Goiânia, Brasilia) on brasilialainen jalkapalloilija, pelipaikaltaan hyökkääväkeskikenttäpelaaja. Hän edustaa kaudella 2015 brasilialaista Grêmio Esportivo Anápolisia.

## Lähteet
Facundo Ferreyra

**Facundo Ferreyra** (s. 14. maaliskuuta 1991 Lomas de Zamora, Argentiina) on argentiinalainen jalkapalloilija, pelipaikaltaan hyökkääjä. Hän edustaa kaudella 2014–2015 Englannin Valioliigan Newcastle Unitedia.

Ferreyra aloitti ammattilaisuransa Club Atlético Banfieldissä. Hän teki ensiesiintymisensä Argentiinan Primera Divisiónissa marraskuussa 2008. Ferreyran vastuu Banfieldissä kasvoi vähitellen. Ensimmäisenä kautenaan hän pelasi kuusi, toisenaan 18 ja kolmantena kautenaan 2011–2012 jo 32 ottelua. Elokuussa 2012 samassa sarjassa pelaava Club Atlético Vélez Sársfield hankki Ferreyran 1,6 miljoonalla eurolla. Ferreyra teki seuraavalla kaudella 22 ottelussa 16 maalia, ja heinäkuussa 2013 Ukrainan valioliigan FK Šah’tar Donetsk maksoi hänestä yhdeksän miljoonaa euroa. Ferreyra pelasi ensimmäisellä Ukrainan-kaudellaan 13 ottelua ja teki niissä kuusi maalia. Elokuussa 2014 Šah’tar Donetsk lainasi hänet kaudeksi 2014–2015 Englannin Valioliigan Newcastle Unitediin. Kaudella 2018-19 Ferreyra pelaa Espaynolissa.

## Lähteet
Paulo Almeida

**Paulo Almeida Santos** (s. 20. huhtikuuta 1981 Itarantim, Brasilia) on brasilialainen jalkapalloilija, pelipaikaltaan puolustava keskikenttäpelaaja.

Almeida on pelannut pääsarjatasolla Brasilian Campeonato Brasileiro Série A:n lisäksi Portugalin Primeira Ligan SL Benficassa kaudella 2004–2005 ja Iran Pro Leaguen Saba Qomissa kaudella 2010–2011. Hän on voittanut Brasilian mestaruuden Santosissa kaudella 2002 ja Portugalin mestaruuden Benficassa kaudella 2004–2005.

Brasilian maajoukkueessa Almeida pelasi viisi ottelua vuonna 2003.

## Lähteet